«Marjata» i november 2015
**FS «Marjata»** er et norsk etterretningsskip for Forsvaret som ble vedtatt bygget av Stortinget i 2010. Det ble døpt 6. desember 2014 av statsminister Erna Solberg. Skipet bemannes av mannskaper fra Etterretningstjenesten.

Historie
--------

Skipet er det fjerde i rekken som bærer navnet «Marjata». Navnet er gitt etter forbokstavene til Alf Martens Meyers familie: M’en er han selv – «Mamen» – A er hans kone Annie Signe, og deretter følger sønnene Roy, Jan og Alf og svigerdøtrene Turid og Anne Lise. 
Det første var operativt i perioden 1966–1975, det andre i perioden 1976–1995 og det tredje 1995–2017, da det ble omdøpt til FS «Eger».

Stortinget bevilget i 2009 penger til å investere i et nytt etterretningsfartøy. Forsvarets logistikkorganisasjon lyste ut prosjektet i 2011, og selskapet Vard Langsten (nå del av Fincantieri) ble tildelt kontrakten etter å ha konkurrert med flere andre norske verft om oppdraget. Skroget er bygget ved Vard Tulcea i Romania, mens Vard Langsten i Tomrefjorden i Romsdal skal ferdigstille skipet.

Den tekniske utrustningen skjedde fra april til november 2015 ved en amerikansk orlogsstasjon i Virginia.

Skipet har en kostnadsramme på 1,5 milliarder kroner. Enkelte kilder sier 1,2 milliarder kroner, men kostnadsrammen er senere økt fra 1,246 milliarder til 1,379 milliarder kroner. Det nye skipet vil bli 126 meter langt og 23,5 meter bredt. Prosjektets prisjusterte kostnadsramme er på 1,473 milliarder kroner. Det nye skipet kommer i operativ drift i 2016. Det forventes å seile med kurs for nordområdene i løpet av våren 2016.

Tidligere er disse skipene kalt forskningsskip, men FS «Marjata IV» er det første som også offisielt driver etterretning, vesentlig for å holde øye med den russiske Nordflåten.

Skipet har verken våpen eller helikopter om bord.

Konflikter
----------

Noen av konfliktene om bord kommer til syne i media fordi de havner i rettsvesenet. De ansatte på «Marjata» har fått sivile arbeidskontrakter etter Skipsarbeiderloven siden spionbåtene i førstningen ble kalt forskningsskip og holdt skjult fra allmennheten. Skipsarbeiderloven er ganske klar på at 70 års aldergrense er ufravikelig, men noen ansatte fikk beskjed i starten av 2019 om at aldersgrensen for pensjon var endret fra 70 til 63 år.

Hjemmehavn
----------

I 2016 bekreftet Etterretningstjenesten at Marjatas hjemmehavn var Kirkenes, men i 2019 vil ikke Etterretningstjenesten lenger bekrefte dette.

Nettavisen Aldrimer.no hevdet at dette skyldes økt oppmerksomhet fra utenlandske etterretningstjenester, spesielt den Russiske. I juli 2020 bekreftet Forsvarsdepartementet at Harstad blir ny hjemmehavn fra 2021.

Referanser
----------

1. ↑  om dåpen
2. ↑  Her er Norges nye «spionskip»
3. ↑
4. ↑  Etterretningstjenestens nye skip ble døpt
5. ↑  Ny milepæl for etterretningsfartøy Arkivert 10. desember 2014 hos Wayback Machine.
6. ↑  Nå er det nye spionskipet klart for Barentshavet
7. ↑  BarentsObserver.com: Norway orders new spy ship for the High North
8. ↑  Stortinget: Innstilling fra utenriks- og forsvarskomiteen om omdanning av Luftforsvarets hovedverksted Kjeller (LHK) til statsforetak og andre investeringer: 1.5 Økning i kostnadsrammen for nytt forskningsfartøy/0007 Forskningsfartøy
9. ↑  E-tjenestens superskip klart i 2016 Arkivert 6. desember 2014 hos Wayback Machine. besøkt 21. oktober 2014
10. ↑  Prop. 1 S (2013–2014)
11. ↑  Hemmelig i nord Arkivert 22. mai 2016 hos Wayback Machine.
12. ↑  «Kongen inspiserte «Marjata»». Arkivert fra originalen 13. april 2016. Besøkt 30. mars 2016.
13. ↑  Nå er det nye spionskipet klart for Barentshavet, besøkt 24. februar 2016
14. ↑  Fem grunner til hvorfor det nye rumensk-norske spionskipet «Marjata» er spektakulært
15. ↑
16. ↑
17. ↑

| * v
* d
* r
Norges forsvar |
| --- |
| 
* Historie
* Departement

 |
| Etater1 | 
* Forsvaret
* Forsvarets forskningsinstitutt
* Forsvarsbygg
* Forsvarsmateriell

 |
| Ledelse | 
* Forsvarsministeren
* Forsvarssjefen
* Forsvarsstaben
* Forsvarets operative hovedkvarter
* Sjef Hæren
* Sjef Sjøforsvaret
* Sjef Luftforsvaret
* Sjef Heimevernet

 |
| Enheter | 
* Forsvarets operative hovedkvarter
* Etterretningstjenesten
* Hæren
* Sjøforsvaret
* Luftforsvaret
* Heimevernet
* Forsvarets logistikkorganisasjon
* Forsvarets spesialstyrker
* Forsvarets sanitet
* Forsvarets personell- og vernepliktssenter
* Forsvarets fellestjenester
* Cyberforsvaret

 |
| Utdanning | 

|  |  |
| --- | --- |
| Høyere offisersutdanning | 
* Forsvarets høgskole
* FHS/Sjefskurs

 |
| Offisersutdanning | 
* Krigsskolen
* Luftkrigsskolen
* Sjøkrigsskolen
* Cyberingeniørskolen
* Språk- og etterretningsskolen

 |
| Befalsutdanning | 
* Forsvarets befalsskole

 |
| Annen utdanning | 
* Hærens skole for rekrutt- og fagutdanning
* KNM Harald Haarfagre
* Luftforsvarets flygeskole

 |

 |
| Kultur | 
* Forsvarets musikk
* Forsvarsmuseet
* Nasjonale festningsverk

 |
| 
* Portal
* Kategori
* 1Etater underlagt Forsvarsdepartementet

 |

Eksterne lenker
---------------

* (en) Marjata (ship, 2014) – kategori av bilder, video eller lyd på Commons Rediger på Wikidata
* (en) FS «Marjata» – Den internasjonale sjøfartsorganisasjonen Rediger på Wikidata

* (no) FS «Marjata» – Skipsrevyen Rediger på Wikidata

* (no) FS «Marjata» – Maritimt Magasin Rediger på Wikidata